૧૭ તો પછી આજ સુધી ઇન્સાનને જે નુકસાન થયું છે, એનું શું? યહોવા પાસે અપાર શક્તિ છે, એ આપણે ન ભૂલીએ. ભલે માણસને ગમે એટલું નુકસાન થયું હોય, તે બધું સુધારી લેશે. ખરું કે આજે ધરતીની રોનક ચાલી ગઈ છે. પણ ઈશ્વર ફરીથી પૃથ્વીને સુંદર બનાવી દેશે. આપણે ઈસુમાં પૂરી શ્રદ્ધા મૂકીશું તો, આદમે વારસામાં આપેલા પાપથી પણ આઝાદી મળશે. અરે, ગુજરી ગયેલા પણ જીવતા થશે. યહોવા જલદી જ ઈસુ દ્વારા ‘શેતાનનાં બધાં કામનો નાશ કરશે.’ (૧ યોહાન ૩:૮) યહોવા એમ કરવામાં એક ઘડી પણ મોડું નહિ કરે. આપણે તો ખુશ થવું જોઈએ કે તે હજુ આ દુનિયાનો અંત લાવ્યા નથી. તેમણે ધીરજ રાખી, એટલે જ આપણે સત્ય શીખીને તેમની ભક્તિ કરી શકીએ છીએ. (૨ પિતર ૩:૯, ૧૦) યહોવા બધાને મોકો આપે છે કે તેઓ દિલથી તેમને ભજે. સાથે સાથે યહોવા ગમે એવું દુઃખ સહન કરવા આપણને હિંમત આપે છે.—યોહાન ૪:૨૩; ૧ કરિંથી ૧૦:૧૩.